Covid-19-statistieke: Getalle styg steeds skerpDokters in Seattle in die VSA werk aan die ontwikkeling van ‘n entstof. (Foto: Karen Ducey/Getty Images/AFP) Die minister van gesondheid, dr. Zweli Mkhize, het sy pleidooi aan Suid-Afrikaners herhaal om ag te slaan op die bedreiging wat stygende Covid-19-getalle inhou nadat 8 166 nuwe gevalle van die virus bevestig is. Suid-Afrika het nou 836 764 bevestigde gevalle van die virus. Hiervan het 756 671 mense reeds herstel. “Daar is duidelike bewyse van ŉ eksponensiële styging in oordrag en dit is rede tot ernstige kommer,” het Mkhize gesê. Nog 173 Covid-19-verwante sterftes is ook aangemeld. Die meeste – altesaam 90 – is in die Oos-Kaap aangemeld. In die Vrystaat was daar nog 13 sterftes, in Gauteng was daar agt, in KwaZulu-Natal was daar 10 sterftes en in die Wes-Kaap 52. Dit bring die land se sterftesyfer op 22 747 te staan. Só lyk die sterftes per provinsie: Altesaam 45 207 toetse vir die virus is sedert die vorige verslag gedoen. Landwyd is meer as 5,7 miljoen mense reeds vir Covid-19 getoets sedert die uitbreking van die pandemie.